cyanic-selkie/wikianc huggingface dataset:
Asteroide
Asteroidar i solsystemet vårt
Mange hundre tusen asteroidar har blitt oppdaga i solsystemet vårt. Pr. 24. februar 2005 er 277 090 oppdaga, 99 906 asteroidar har fått utrekna banane sine godt nok til å få offisielle nummer, og 12 198 av desse har fått offisielle namn. Den fyrste nummererte men unamnsette småplaneten var (3360) 1981 VA, den siste nummererte og namnsette småplaneten var 95959 Covadonga.
Berekningar i dag setter totaltalet på asteroidar i solsystemet til fleire millionar. Den største lekamen i asteroidebeltet er dvergplaneten Ceres, med ein diameter på 900—1000 km. Dei to største asteroidane er 2 Pallas og 4 Vesta, begge har diametrar rundt 500 km. 4 Vesta er den einaste hovudbelteasteroiden som til tider er synleg frå jorda med nakne auget (sjå au 2004 MN4 som vil bli synleg nokre dagar i 2029).
Sjå au lista over asteroidar.
Asteroideklassifisering
Asteroidar vert klassifiserte etter farge, albedo og spektrallinjer. Desse eigenskapane er tenkte å ha samanheng med den kjemiske samansetninga til asteroideoverflata. Opphavleg var det tre asteroideklassar, baserte på meteorittypar:
Sidan har talet på asteroidetypar blitt mykje større. I dag vert to ulike skjema nytta side om side til å klassifisere asteroidar: Tholen og SMASS.
Prosentdelen av asteroidar som høyrer til kvar spektralgruppe speglar ikkje nødvendigvis den sanne fordelinga av asteroidar ettersom ikkje alle asteroidar er like enkle å oppdage - til dømes kan dei ekstremt mørke C-type-asteroidane ha ein albedo tilsvarande sot eller nylagt asfalt, og er såleis vanskelegare å oppdage enn andre, lysare asteroidar.
Copenhagen
Copenhagen er eit namn med fleire tydingar:
Oskar Lafontaine
Oskar Lafontaine i Saarlouis i Roden) er ein tysk sosialistisk politikar. Han var frå 1985 til 1998 ministerpresident (statsminister) i delstaten Saarland, og frå 1998 til 1999 finansminister i Tyskland. Frå 1995 til 1999 var han dessutan leiar i SPD, Det tyske sosialdemokratiske partiet. Lafontaine er medlem i det nyskipa venstrepartiet WASG, Valalternativet for Arbeid og Sosial Rettferd, som er i ferd med å smelte saman med Die Linkspartei PDS.
Lafontaine er son av ein bakar som fall i Andre verdskrigen. Han er fysikar av utdanning. Han er gift tre gonger, og har to søner.
I 1966 gjekk Lafontaine med i SPD, og vart vald inn i landsstyret til SPD i Saarland alt i 1968, frå 1977 til 1996 var han leiar der. I 1987 vart han vald til nestleiar i SPD for heile Tyskland. Etter valsigeren ved delstatsvalet i Saarland i 1990 vart han kanslarkandidat for SPD. Han vart livstruande skadd under valkampen ved eit attentat. Etter å ha tapt valkampen dette året mot Helmut Kohl, vart han verande ministerpresident i Saarland. Men i 1995 vart han vald til leiar i SPD, noko han var fram til 1999.
Den 24. mai 2005 erklærte Lafontaine at han gjekk ut av SPD. Same dagen erklærte han seg budd til å støtte eit venstreforbund av WASG og PDS, Partiet for Demokratisk Sosialisme. Den 10. juni gjorde han og den kjende venstresosialisten Gregor Gysi det kjent at dei ville stille opp som kandidatar for eit venstreforbund av WASG og PDS. Leiinga i WASG og PDS vart einige om eit slikt forbund framfor det framskuva parlamentsvalet i september 2005. PDS er omdøypt til Die Linkspartei (Venstrepartiet), med tillegget PDS berre i dei austlege delstatane der PDS står sterkt. Dette var tenkt å gjere det lettare for medlemmer av WASG å stille på listene. Den 18. juni vart Lafontaine medlem i WASG og vart same dagen vald til førstekandidat på vallista til partiet i den viktige delstaten Nordrhein-Westfalen. Ved valet fekk Die Linkspartei PDS med WASG stor framgang, og prosessen for å smelte dei to saman til eitt einskapleg parti heldt fram. Det sameinte venstrepartiet i Tyskland heiter no Die Linke.
Solna
er ei sokn i Solna kommune i Stockholms län.
Skidbladne
Skidbladne eller Skibladner (norrønt Skíðblaðnir) var i norrøn gudelære namnet på eit skip som grødeguden Frøy eigde. Det var laga av dvergane Ivaldesønene, som hadde gjeve det makelause, magiske eigenskapar.
Skidbladne fer alltid medvind straks segla er heist, og gjekk like godt på vatnet som på landjorda. Det var så stort at det romma for alle æsene (gudane). Trass i dette kunne ein bretta skipet saman til ein duk og leggja det i lomma om ein ikkje trong det.
Johan Havaas
Johan Johnsen Havaas (Havås) var ein norsk gardbrukar og botanikar frå Granvin i Hordaland.
Oppvekst og vitskapeleg gjerning
Johan Havaas voks opp på garden Havås i Granvin og fekk tidleg interesse for naturvitskap og botanikk. Han var særleg interessert i den kryptogame floræn. Havaas hadde berre omgangsskule og var for ein stor del sjølvlærd, og lærde seg også framande språk (m.a. latin, engelsk, tysk, fransk og spansk) på eiga hand, slik han både kunne brevveksla med vitskapsmenn i utlandet og gje ut avhandlingane sine. Med stønad frå m.a. Bergen Museum reiste han over heile landet og samla inn og registerte store mengder mosar, lav og parasittsoppar. Særleg interesse hadde han for lav, og han beskreiv sjølv ei rekkje nye arter. Arbeida hans vekte internasjonal interesse, medan han har vore mindre kjend i Noreg.
Granvin Bygdatun har ei samling etter Johan Havaas, elles finn ein samlingar etter han ved Universitetet i Bergen og ved Duke University i North Carolina i USA. I 1934 vart han heidra med Kongens fortenestemedalje i gull.
Skrifter
Johan Havaas har òg gjeve ut to verdfulle avhandlingar:
Grand Darray
Grand Darray er eit fjell i Mont Blanc-massivet i Sveits.
Khara-Murin
Khara-Murin (russisk Хара-Мурин) er ei elv i Khamar-Daban i republikken Burjatia og Irkutsk oblast i Russland og munnar ut i Bajkalsjøen.
Elva er 105 km lang med eit nedslagsfelt på 1130 km² og ei middelvassføring på 55 m³/s.
Khara-Murin startar nedanfor Patovymplatået og har ei gjennomsnittleg helling på 15 meter per kilometer. Khara-Murin er ei populær elv for vassport.
Joachim Rønneberg
Joachim Holmboe Rønneberg var ein norsk offiser. Han hadde den militære grada fenrik. Rønneberg var under andre verdskrig medlem av Kompani Linge. Han var leiar for gruppa Swallow/Gunnerside, som sprengde tungtvassanlegget på Vemork ved Rjukan. Mot slutten av krigen leia Rønneberg operasjon Fieldfare i Tafjordfjella på Sunnmøre. Oppdraget var å førebu åtak på tyske forsyningsliner ned Romsdalen. Etter krigen arbeidde Rønneberg i NRK, mellom anna som programsekretær. I Veltdalen i Tafjordfjella ligg den såkalla Fieldfare-hytta. Hytta har Rønneberg vore med og rekonstruert for å gje eit bilete av korleis motstandsmennene budde under krigen.
The Lady and the Unicorn
Albumet er heilt instrumentalt og består stort sett av tidleg klassisk gitarmusikk frå mellomalderen til barokken, i tillegg til noko folkemusikk. Stundom er Renbourn akkompagnert av fløyte, fiolin eller bratsj. Fiolinen vert spelt av Dave Swarbrick frå Fairport Convention.
Chipev Nunatak
Chipev Nunatak er ein smal, klipperik ås som strekkjer seg 2,9 km frå nord til sør and med ei høgd opp mot 800 moh på austsida av Edgeworthbreen på Nordenskjöld Coast i Graham Land i Antarktis.
Nunataken er kalla opp etter Nesjo Tsjipev som var biolog ved St. Kliment Ohridski-basen frå 1994/95.
Chipev Nunatak ligg 3,6 km sør for Kopriva Peak, 8,1 km nordvest for Dolen Peak, 6,92 km nord for Trave Peak og 7,36 km søraust for Paramun Buttress.
Sogndal folkehøgskule
Sogndal Folkehøgskule er ein frilynt folkehøgskule som ligg i Sogndal sentrum. Skulen har 80 elevplassar, og har desse linjene:
Skulen har òg tilbod i musikk og kunstfag.
Stiftinga Sogndal Folkehøgskule driv skulen.
Reinheim
Reinheim var opphavleg ei privat turisthytte bygd ved foten av Snøhetta i 1880-åra. DNT overtok hytta i 1922 og dreiv den fram til 1952 da den nye DNT-hytta Reinheim vart opna som DNTs «flaggskip», og den gamle hytta vart riven. I 1959 overtok Forsvaret hytta som ein del av skytefeltet på Dovrefjell. Hytta skifta da namn til Snøheim. Ei ny hytte, som sjølvbetjeningshytte, vart opna i 1961 i Stroplsjødalen, og denne hytta fekk namnet Reinheim. I 2010 vart Snøheim ført attende til DNT i samband med at skytefeltet vart nedlagt. Snøheim vart gjenopna som DNT-hytte sommaren 2012.
Råsunda
er ei sokn i Solna kommune i Stockholms län.
Soria Moria-erklæringa
Soria Moria-erklæringa er ei nemning på dei raud-grøne samarbeidspartia sitt grunnlag for andre Stoltenbergregjeringa. Regjeringa vart danna etter at partia vann fleirtal i Stortinget i Stortingsvalet 2005. Erklæringa skal etter planen avklara moglege stridsspørsmål, og danna eit politisk grunnlag for regjeringa. Samarbeidspartia er Arbeidarpartiet (Ap), Senterpartiet (Sp) og Sosialistisk Venstreparti (SV). Partileiarane Jens Stoltenberg, Kristin Halvorsen og Åslaug Haga leia forhandlingsutvalet frå kvart av partia. Namnet på erklæringa kjem av Soria Moria Hotell i Oslo, der forhandlingane om erklæringa gjekk føre seg frå 26. september. Hotellet er oppkalla etter Soria Moria slott. Erklæringa vart lagd fram den 13. oktober. Partia stod då fram og sa at erklæringa gjev grunnlag for danning av ny regjering. Regjeringa vert formelt danna den 17. oktober.
Oslo (fleirtyding)
Oslo er eit namn med fleire tydingar:
Den skandinaviske samfunnsmodellen
Den skandinaviske samfunnsmodellen er ei nemning bruka om samfunnsforholda i dei tre skandinaviske landa, Sverige, Danmark og Noreg, som i nyare historie har utvikla seg nokså parallelt og har mange felles trekk som delvis skil dei frå andre delar av verda. Alle dei tre landa er stabile demokrati med etter måten lange demokratiske tradisjonar, og dei har alle i løpet av det siste hundreåret utvikla ein demokratisk blandingsøkonomi og velferdsstat.
Den skandinaviske samfunnsmodellen vart i stor grad til gjennom ein prosess av prøving og feiling, og er ikkje resultat av ein enkelt plan. Reformvenlege parti og aktørar var avhengige av kompromiss og av å bli attvalde i nasjonalforsamlingar og breie interesseorganisasjonar. Dei sosiale eksperimenta i Skandinavia har derfor hatt brei folkeleg forankring.
Den skandinaviske samfunnsmodellen gjev ei rimeleg sosialforsikring til alle, og små lønsforskjellar mellom arbeidsfolk. Dette gjev sosial tryggleik for det store fleirtalet i samfunnet. Å satse på slike ordningar kan også gje ei positiv økonomisk utvikling, der private bedrifter opptrer på ein sosialt ønskjeleg måte utan at staten endrar eigedomsforholda i særleg grad eller tyr til omfattande proteksjonistiske tiltak.
Dei skandinaviske landa har altså små inntektforskjellar samanlikna med andre delar av verda, dei har generelt låg arbeidsløyse, dei har i hovudsak sentraliserte lønsforhandlingar og generøse velferdsstatar. Samtidig er dei skandinaviske økonomiane kjenneteikna av stor produktivitet, og den skandinaviske modellen kan sjåast som eit konkurransefortrinn i internasjonal økonomi. Dei solidariske og sentraliserte lønsoppgjera, som gjev små lønsforskjellar, og den generøse velferdsstaten, støttar opp om kvarandre og er føresetnader for kvarandre.
Sosialforskar Gösta Esping-Andersen skil mellom tre typar av velferdsstatar: Den anglosaksiske, den kontinentaleuropeiske og den skandinaviske. Den anglosaksiske kviler på betydeleg finansiering gjennom marknaden, og staten si rolle er sterkt redusert. Den viktigaste oppgåva skal vere å utgjere eit nedste sikkerheitsnett og avhjelpe direkte naud. Den kontinentaleuropeiske byggjer utover staten også på arbeidsmarknaden, og sikrar gjennom denne arbeidstakaren mot inntektsbortfall ved arbeidsløyse, sjukdom eller alderdom. I tillegg er familien rekna som eit viktig støttenettverk. Den skandinaviske modellen er òg kalla den sosialdemokratiske modellen. Han byggjer på staten si rolle som sikring av ein sosial sørvis for alle uansett status, det vil seie universelle rettar. Det er skatten som finansierer velferden for alle. Her dreiar det seg ikkje berre om sosiale ytingar til menneske i naud eller til avhjelping av fattigdom, men det er òg ei brei vifte med ytingar frå heimehjelp og daginstitusjonar til utdanning og kultur. Modellen kviler på det som har vore kalla ei samanhengskraft i samfunnet, og motverkar store ulikskapar, blant anna fordi ein ser velferd som ikkje berre noko materielt, men noko som også dreiar seg om kulturell deltaking og sosiale relasjonar.
Referansar
<References/>
Elva Hølera
Hølera er ei elv som renn frå Hølervatnet og ned i Begna ved den vesle bygda Hølera i Sør-Aurdal kommune.
Elva er verna med omsyn til Verneplan I for vassdrag. Det er ynskje om å bygge ut elva frå grunneigarane og NVE har gjort vedtak om at utbygginga ikkje treng konsesjonsbehandling, til tross for vernet.
Klokke
Klokker (latin cloca, 'bjølle') eller ur er instrument brukte til å måla og varsla tid med. Dei kan vera enkle innretningar som solur, mekaniske bjøller eller meir innvikla mekaniske urverk eller digitale krinsar som gjev informasjon om tida. Klokker kan syna eit tidspunkt i timar, minutt og nokre gongar sekund, men dei kan også visa større einingar, som dato, og mindre, som millisekund. Klokker, ur, finst som frittståande møbel eller berbare armbandsur og lommeur, men er ofte også del av ein annan gjenstand, som til dømes eit bygg (tårnur og liknande), ein datamaskin eller anna elektronisk utstyr.
Mekaniske eller elektroniske klokkar eller ur er tidsmålarar som nytter regelmessige svingingar av mekanisk eller anna art som basis for tidsmålinga. Svingelegemet i uret kan til dømes vere ein pendel, ei uro, som er eit hjul som svingar fram- og att ved hjelp av ei spiralfjør, ein resonator (stemmegaffel), ein elektronisk svingekrins med mineralet kvarts som hovudingrediens (kvartsoscillator) eller ei atomstråle (i atomur). Kvartsur, som no er vanlege som armbandsur, vekkarklokker og veggur, vert såleis drive av elektrisitet, og for flyttebare ur som armbandsur, vekkarur og små veggur vert det nytta eit lite batteri. I mekaniske ur (med pendel eller uro) vert den svingande rørsla, og urverket elles, halde i gang ved hjelp av ei spent stålfjør, eller av tygdekrafta i form av eit lodd som heng i ein kjede og dreg maskineriet rundt ved å synke mot grunnen. Mekaniske ur må såleis tilførast energi ved at stålfjøra vert spent opp manuelt, eller loddet vert drege opp når det har nådd det nedste punktet: uret må trekkast opp. Hjulverk (tannhjul og drev som grip inn i kvarandre) overfører rørslene til ankergangen, som gjev urverket ein jamn og i røynda støtvis gange, med ei fart som kan justerast, slik at uret syner rett tid.
Dei fleste av dei mange ulike gangkonstruksjonane i mekaniske ur har ei ankerhake, og av dette kjem nemninga ankergang, òg kalla hemverk, ettersom dette elementet i uret hemmar den farta urverket elles ville ha hatt om det hadde fått løpe fritt. Ankergang vert òg kalla échappement, som er ei fransk nemning.
Historie
Solur, som har vore i bruk sidan oldtida, syner tida som ein skuggen frå ei stong i midten av ei solskive som er delt inn i tidsintervall. Andre måtar å markerer tid på er ved hjelp av timeglas, der sand renn frå eit rom til eit anna i løpet av eit visst tidsrom, eller lys eller røykjelse som brenn opp på ei rimeleg fast tid.
Mekaniske klokker blei laga i Tyskland, Storbritannia og Frankrike frå 1600-talet. Rundt 1660 klarte klokkemakarar å laga doble urverk slik at ein kunne innføra minuttvisar i tillegg til timevisar.
Helge Ingstad
Helge Marcus Ingstad var ein norsk jurist, forfattar og arkeolog.
Ingstad var fødd i Meråker i Nord-Trøndelag og voks opp i Bergen. Etter å ha utdanna seg til cand. jur. i 1922, arbeidde han som sakførar i Levanger, før han reiste til Canada for å verta pelsjeger. Der levde han i fire år. Boka Pelsjegerliv vart utgjeven i 1931. Boka selde godt og gjorde at han vart vidgjeten.
Ingstad og kona bygde frå 1946 opp ein heim i Holmenkollen i Oslo, der han døydde 101 år gamal. Dei siste åra han levde, arbeidde han med å systematisera ei stor mengd fotografi og lydopptak. Opptaka gjorde han på slutten av 1940-talet medan han budde saman med ein eskimo-stamme i Alaska. Stamma vart kalla Nunamiut. Arbeidet gjorde at ei bok vart utgjeven, Songs of the Nunamiut. Ein CD med lydopptak fylgde med boka.
Ingstad var æresmedlem av Videnskabsakademiet, æresdoktor ved Universitetet i Oslo, Memorial University, St. Johns, Newfoundland og ved St. Olaf College i Minnesota. Han var i tillegg innehavar av kommandørkorset av St. Olavs orden, riddar av Vasaordenen og hadde Røde Kors sitt heidersteikn for innsatsen sin i Finnmark under den andre verdskrigen.
I 1986 vart Ingstad tildelt Norsk kulturråds ærespris.
Minne
Det er sett opp ei byste av Anne Stine og Helge Ingstad ved Vikingskipmuseet på Bygdøy.
Biologisk klasse
I likskap med andre kategoriar (med unnatak av art) er det eit reint skjønnsspørsmål kva gruppe ein vel å kalle ei klasse. I dag er systematikken derfor meir opptatt av slektskapet mellom organismar eller stamtre enn av kategoriar.
I botanikken blir det vitskapelege namnet for ein klasse danna ved at rota til namnet på typusslekta får endinga -phyceae (for algar), -opsida (for landplanter) eller -mycetes (for soppar). Dei tilsvarande endingane for underklasser er -phycidae, -idae og -mycetidae.
Kjelde
Omsett frå Wikipedia på riksmål/bokmål
Lidingö församling
er ei sokn i Lidingö kommune i Stockholms län.
Khilokelva
Khilok (russisk Хилок) er ei elv i Transbajkalfjella i Zabajkalskij kraj og Burjatia i Russland og ei av sideelvane til Selenga frå høgre i nedslagsfeltet til Bajkalsjøen.
Den heilage Josef
Josef er blant anna omtalt i første kapittel av Matteusevangeliet og andre kapittel av Lukasevangeliet, men Bibelen har få opplysingar om han. I følgje evangelia var Josef av slekta til kong David og trulova med Maria då ho fekk bodskapen om at ho skulle føda Guds son. Etter noko grubling tok Josef på seg oppgåva som den jordiske faren til Jesus. Josef er ute av bibelsoga då Jesus er blitt vaksen og har teke til å forkynna, og Maria er framstilt som enkje.
I det opphavlege greske nytestamentet er Josef skildra som tektōn (τεκτων), eit ord som vanlegvis er omsett som tømrar men som kan visa til ein kvar handverkar som arbeider med tre eller også stein eller jern. I kyrkjene der han er rekna som helgen vernar Josef om arbeidarar. I 1870 blei han også erklært som helgen for heile den katolske kyrkja, i lag med Sankt Peter, av pave Pius IX. Josef har fleire minnedagar, mellom anna 19. mars og 1. mai.
3. mai
3. mai er den 123. dagen i den gregorianske kalenderen (124. under skotår). Det er 242 dagar att av året.
Den heilage Josef
I mellomalderen og fram til om lag 1600-talet blei Josef ofte framstilt som ein gammal mann i kunst og litteratur. Dette stemte med tanken om at Josef og Maria levde i sølibat, samstundes som evangelia nemner Jesus sine søsken. Seinare har interessa for Josef vokse, og framstillingane har endra seg. Han er blitt yngre, meir aktiv i arbeid og ein viktigare del av den heilage familien.
3. mai
Døde
mai: 3
Khilokelva
Ho har ei lengd på 840 km med eit nedslagsfelt på. Middelvassføringa hennar er 101 m³/s og den nedre delen av elva kan nyttast til skipsfart.
Av byar langs elva finn ein Khilok.
Norrtälje-Malsta
er ei sokn i Norrtälje kommune i Stockholms län.
Aure (fleirtyding)
Aure er eit ord med fleire tydingar:
Gudrun
Gudrun er eit kvinnenamn av norrønt opphav. Det er samansett av orda guð, «gud», og rún, «løyndom». Guðrún er det enno av dei aller mest brukte kvinnenamna på Island. Guro, Guru og Gurå er norske målføreformer av namnet.
Gudrun har namnedag 24. september i Noreg og Sverige.
Annan bruk av namnet
Gudrun er hovudperson i Gudrunkvida i den eldre Edda.
Vaxholm sokn
Vaxholm sokn er ei sokn i Vaxholm kommun i Stockholms län.
Björkö-Arholma
er ei sokn i Norrtälje kommune i Stockholms län.
Grand Gendarme
Grand Gendarme er ein mindre fjelltopp på nordryggen til Weisshorn i Wallis-Alpane. På grunn av den vesle skardhøgda er fjellet med på ei utvida liste over fjelltoppar i Alpane på over 4000 moh.
WASG
Arbeit und Soziale Gerechtigkeit – Die Wahlalternative (WASG) er eit tysk politisk parti til venstre for SPD, men som au avgrensar seg frå det ytste venstre. Namnet betyr Valalternativet for Arbeid og Sosial Rettferd.
Politikken til partiet er blant anna å gjeninnføre ein meir progressiv skattepolitikk, som skattlegg dei rike hardare. Særleg vil WASG omgjere skattelettene på kapitalinntekter dei siste åra.
WASG ser seg som ein brei politisk plattform, med medlemmer frå ulike stader, både tidlegare medlemmer av andre venstreparti og partilause venstreorienterte frå til dømes fagrørsla og Attac. WASG sprang i stor grad ut frå folk i fagrørsla som reagerte på det dei meinte var ein nyliberal regjeringspolitikk.
I media vart denne partiskipinga lagd merke til, fordi danninga av eit nytt venstreparti kunne føre til ei ny kløyving av SPD. Slik kløyvingar hadde skjedd fleire gonger i soga til det tyske sosialdemokratiet. Døme er skipinga av Det Uavhengige Sosialdemokratiske Partiet i Tyskland (USPD) under Første verdskrigen, Sosialistisk Arbeidarparti (SAP) der Willy Brandt var medlem først på 1930-talet og Demokratiske Sosialistar i byrjinga av 1980-åra. Av desse var USPD klart mest vellykka, og var i 1920 om lag jamstor med SPD i oppslutning blant veljarane.
WASG stilte til delstatsval i vesttyske Nordrhein-Westphalen 22. mai 2005, og vart der femte sterkaste parti, med 182 000 stemmer og 2,2 prosent. Framfor det all-tyske parlamentsvalet i 2005 har vellykka samtalar om felleslister med det i hovudsak austtyske PDS funne stad. Tidlegare SPD-leiar Oskar Lafontaine har erklært seg viljug til å stå i brodden. Det blir ikkje sett som lurt at begge dei to venstrepartia skulle stille kvar for seg på grunn av femprosentsperra i høve til parlamentsrepresentasjon i Tyskland. Namnet på felleslistene var eit problem, men løysinga vart at namnet PDS berre er med i listenamnet der PDS står sterkt, det vil seie i dei nye austlege delstatane. At WASG skulle gå saman med PDS ved valet, som Die Linkspartei med PDS eventuelt tilføyd i nokre delstatar, vart avgjort i juli 2005.
Leiaren i SPD, Franz Müntefering, har sagt at han ser ei venstresamanslutning av WASG og PDS som «ei heilt klar utfordring» for SPD.
Spellemannprisen 1978
Spellemannprisen 1978 vart delt ut 24. februar 1979. Erik Bye fekk heidersprisen frå juryen dette året for arbeidet sitt med norske folkeviser og Petter Dass-viser, og Jan Garbarek fekk ein spesialpris. I staden for klassane «pop» og «rock» vart det delt ut prisar for beste mannlege og kvinnelege artist dette året. Det vart i tillegg delt ut to prisar i open klasse, men ingen pris i klassen barneplate.
Pedagog
Ein pedagog (gresk pais, 'gut' og agogos, 'førar') er ein utdanna lærar, ein som har teoretiske og praktiske kunnskaper i å læra opp andre.
Pedagogar kan spesialisera seg innan ei viss aldersgruppe, som ungar eller ungdom, ei viss opplæringsgruppe, som innvandrarar eller lærarar, eller ei fagruppe, som musikk eller snekring.
Pedagog
Hunnselva
Hunnselva er ei elv som renn frå utløpet av Einafjorden ved tettstaden Eina i Vestre Toten kommune nordover forbi Reinsvoll og Raufoss før ho renn ut i Mjøsa på Gjøvik. I Gjøvik deler elva bysentrum mellom dei to bydelene Nordbyen og Sørbyen.
Før dagens form var namnet Hunn som truleg kjem frå eit angelsaksisk ord som tyder «jakt/bytte» (Húð) og som seinare gav namn til garden Hunn i Vardal. Tettstaden Hunndalen sør i Gjøvik kommune har òg sitt opphav i dette elvenamnet.
Väddö församling
er ei sokn i Norrtälje kommune i Stockholms län.
Häverö-Singö
er ei sokn i Norrtälje kommune i Stockholms län.
Confluence Cone
Confluence Cone er ein liten, men kjenneleg nunatak 4 nautiske mil søraust for Sickle Mountain, nær vestkysten av Den antarktiske halvøya. Han vart fotografert frå lufta av Ronne antarktiske forskingsekspedisjon i 1947. Han vart kartlagd frå bakken av Falkland Islands Dependencies Survey i 1958, og fekk dette namnet av UK Antarctic Place-Names Committee på grunn av plasseringa ved samløpet (confluence på engelsk) mellom fleire isbrear og Hariotbreen, som vidare flyt til Wordieisen.
«Castor»
«Castor» var eit norsk barkrigga seglskip som vart nytta til selfangst i Antarktis.
Skipet vart konstruert av Colin Archer og bygt i 1886 ved O. M. Olsens skipsbyggeri i Arendal for reiarar i Arendal. Frå 1891 var O. B. Sørensen i Arendal eigar, men i 1892 vart skuta kjøpt frå eit konkursbo i Arendal av A/S Oceana (Chr. Christensen) i Sandefjord for bruk i selfangst.
Ho deltok mellom anna på den andre ekspedisjonen til Carl Anton Larsen i 1893/1894 på leiting etter rettkval med Morten Pedersen. Utanom «Castor» bestod ekspedisjonen av «Jason» med C. A. Larsen som kaptein og ekspedisjonsleiar, kaptein Carl Julius Evensen på «Hertha» og forsyningskipet «Ørnen» ført av kaptein Carl Englund. Til saman deltok kring 100 mann på ekspedisjonen. Dei oppdaga fleire øyar og land, mellom anna Foyn Land, Chr. Christensens Island og King Oscar II Land. C. A. Larsen og Søren Andersen gjorde den første skitur i Antarktis og dei fann fleire fossil. Dei fann derimot ikkje rettkval.
I februar 1896 vart «Castor» seld til reiarar i København og forsvann ved Grønland same år.
Castor Nunatak i Graham Land i Antarktis er kalla opp etter skuta.
Valnøtt
Valnøtt (Juglans regia) er eit tre i valnøttfamilien (Juglandaceae).
Som mat
Nøttene til treet blir bruka til mat. Nokre eksempel på kjende matretter med valnøtter er:
Klaver
Eit klaver er eit musikkinstrument med strengar som ein hovudsakleg speler ved å trykka på tangentar.
Det finst tre ulike klaverartar:
Ein utvikla truleg det klavikordet, på 1300-talet. Dette og etterfølgjaren cembalo blei fortrengd av hammarklaveret i løpet av 1700-talet.
Anna
Uttrykket å trampa i klaveret viser til det å gjera eit stort feiltrinn.
Advokat med møterett for Høgsterett
Advokat med møterett for Høgsterett er ein uoffisiell tittel som blir brukt av og om advokatar som har fått rett til å føre saker (prosedere) for Høgsterett. Ordninga med løyve til å møte for Høgsterett skal sikre at dei advokatane som møter for Høgsterett er kompetente, då dei sakene som kjem til førehaving for Høgsterett vanlegvis er av ein type der avgjerdene vil kunne få verknad ut over den einskilde saka ved å danne mønster for korleis liknande saker skal avgjerast i framtida.
For å få slik møterett, må advokaten ha gyldig advokatløyve, ha yrkespraksis av ein fastsett art, og godtgjere å vere skikka til å føre saker for Høgsterett ved fyrst å føre to prøvesaker for Høgsterett på ein akseptabel måte. Alle dei høgsterettsdomarane som har vore med å dømme i dei sakene som søkeren har utført, avgjer om prøven skal godtakast, og i så fall skriv formannen i Høgsterett ut vitnemål om dette. Den som ikkje står til denne prøven, kan ikkje prøve seg på nytt før etter at to år er gått fra Høgsterett gjorde si avgjerd. Meir enn to gonger kan ein ikkje gå opp til slik prøve. Reglane framgår av domstollova.
Dei som har fått slik møterett, titulerer seg sjølv som «advokat med møterett for Høgsterett», eller «advokat (H)». «Advokat med møterett for Høgsterett» er ingen offisiell tittel etter lova, men ein praktisk måte for dei aktuelle advokatane å fortelje omverda at dei har møterett for Høgsterett. Advokatar som ikkje har slike møterett, kan berre føre saker for tingrettane og lagmannsrettane.
Høgsterettsadvokat
Høgsterettsadvokat (som ofte er forkorta h.r.advokat) var fram til 1978 den offisielle tittelen i domstollova på ein advokat som hadde møterett for Høgsterett. Denne tittelen vart avskaffa ved lovendring i 1977. Men dei som allereie hadde tittelen fekk nytte han framleis om dei ynskte det.
Medmenneske
Medmenneske er ein roman av den norske forfattaren Olav Duun. Han var utgjeven i 1929. Romanen var den første i ein trilogi, og blei fylgd av Ragnhild (1931) og Siste leveåre (1933).
Duun omarbeidde sjølv romanen for Det Norske Teatret, der stykket vart sett opp med Lars Tvinde i rolla som Didrik Dale.
Finneidfjorden
Finneidfjorden er ein fjordarm av Ranfjorden i Hemnes kommune i Nordland. Fjorden strekkjer seg 5,5 km sørvestover til Finneidfjord i botn av fjorden.
Fjorden har innløp mellom Nesodden i nordvest og Forneset i søraust. Halvvegs inn i fjorden ligg grenda Svalsenget på nordvestsida. Tettstaden Finneidfjord ligg på eit eid som er om lag 550-650 meter breitt. På andre sida ligg Sørfjorden. Eidet går vestover til Hemneshalvøya.
E6 går langs austsida av fjorden.
Edebo
er ei sokn i Norrtälje kommune i Stockholms län.
Ununge
er ei sokn i Norrtälje kommune i Stockholms län.
2001: En romodyssé
2001: En romodyssé (engelsk tittel 2001: A Space Odyssey) er ein science-fiction-film frå 1968 med regi av Stanley Kubrick. Historia er delvis basert på ulike noveller av medforfattaren Arthur C. Clarke, særleg «The Sentinel» frå 1951. Kubrick og Clarke samarbeidde om å skriva manuset.
Clarke skreiv også ein romanversjon som kom ut same året som filmen. Denne romanen voks etter kvart til den såkalla Space Odyssey-serien.
Innhald
Filmen tek til millionar av år i fortida med ei gruppe menneskeapar i ørkenen i Afrika. Her blir sjåaren vitne til at ein diger monolitt dukkar opp frå ingenting framfor dei forskrekka apane. I neste scene ser vi at apane har teke i bruk beinrestar som våpen medan dei slåst mot ei anna apestamme.
Deretter gjer filmen eit hopp fram i tid – til år 1999. Her møter vi astronauten Heywood R. Floyd (William Sylvester), som er på reise mot månen. Ei astronautgruppe har nemleg funne ein monolitt på månen som sender mystiske signal opp mot Jupiter.
Det viser seg etterkvart at den største feilen ligg i den kunstige intelligensen til HAL 9000. Astronautane blir samde om å prøva å kopla ut intelligensdelen av datamaskinen. HAL veit om planane deira og går til motåtak. Han sender Frank tumlande ut i verdsrommet, skrur av livfunksjonane til dei sovande astronautane og prøver stenga Dave ute frå romskipet. Dave klarer å ta seg til kontrollrommet og kopla ut HAL medan datamaskinen ber for seg. Etter at HAL er kopla frå blir Dave gjeven det verkelege oppdraget til romferda i eit opptak.
Mottaking og lydspor
2001: En romodyssé er også kjend for lydsporet sitt, som understrekar den underliggjande bodskapen i filmen. I løpet av filmen høyrer ein «Also sprach Zarathustra» av Richard Strauss, «An der schönen blauen Donau» av Johann Strauss d.y., adagio frå balletten Gajané av Aram Khatsjaturjan og samtidsmusikk av György Ligeti.
Sérres
Sérres (gresk Σέρρες, eldre form Σέρραι, Sérrai; tyrkisk Serez eller Siroz; slavisk Серез, Serez, Сяр, Sjar eller Сер, Ser), tidlegare òg Serrae eller Serrhae, er ein by og ein kommune i Sentral-Makedonía i Hellas. Han ligg på ei frodig slette om lag 25 km nordaust for Strymónas (Struma) og 60 km nordaust for Thessaloníki. Rodopifjella stig opp nord og aust for byen. Byen er hovudsete i periferieininga med same namn. I 2011 hadde byen vel 58 000 innbyggjarar.
Historie
Av romarane vart byen kalla Serrae eller Serrhae og det vart bygd ei stor festning her under Austromarriket for å vakte den nordlege grensa til riket og det strategiske Rupelpasset inn i Bulgaria. Bulgararne tok byen på 900-talet, før han kom inn under Serbia i 1345 og vart hovudstad for keisaren Stefan Dušan. Dušan var så nøgd med den harde omleiringa av den tredje austromerske byen at han krona seg sjølv «Keisar av serbarane og grekarane». Etter han døydde fall riket hans ut i føydalt anarki og keiserinna Hellen heldt fram å styre Sérres-området frå 1356, men vart alt i 1365 jaga bort av despoten Jovan Uglješa Mrnjavčević, som danna ein liten, men mektig miniputtstat i Sérres. Etter 1371 og slaget ved Maritsa fekk austromarane tilbake kontrollen over Sérres og tvinga serbarane bort. Alt i 1383 erobra derimot osmanarane byen. Tidleg på 1900-talet oppstod det ein anti-osmansk uro i byen, som førte til Ilinden-Preobrazjenije-opprøret i 1903. Den bulgarske hæren erobra Sérres under den andre balkankrigen i 1913, men vart tvunge bort igjen av greske styrkar. Byen vart totalt ombygd etter at bulgarane brende ned heile byen. Han vart okkupert av bulgararane igjen under både den første og den andre verdskrigen, og fekk fleire skadar. Etter krigen har dei greske styresmaktene utført planar som har utvikla økonomien til byen.
Administrativ inndeling
Frå 2011 omfattar kommunen Sérres òg dei tidlegare kommunane Kapetán Mitroúsi, Levkónas, Skoutári, Áno Vrondoú og Oriní. Dei seks tidlegare kommunane er no kommunaleiningar.
Byar og tettstader
Dei største byane og tettstadene i kommunen er:
Gausa
Gausa er ei elv i kommunane Gausdal og Lillehammer i Innlandet.
Gausa drenerer fjellpartia søraust for Vinstre og aust for Espedalen. Vassdraget er delt i to hovudgreiner, Gausa og Jøra. Gausa startar ved bygda Svingvoll, der Kidlielva og Skeiselva møter kvarandre. På Forset møter Jøra og Augga og ved Segalstad bru renn Jøra ut i Gausa. Gausa renn ut i Gudbrandsdalslågen mellom Jørstadmoen og Fåberg, 6 km nord for Lillehammer.
Gausa er verna med omsyn til til Verneplan II for vassdrag.
Edsbro sokn
er ei sokn i Norrtälje kommune i Stockholms län.
Midsommar
I Europa blei den heidenske høgtida kristna og vigd til Johannes døyparen som jonsok eller sankthans. Ettersom Johannes skulle ha vore fødd seks månader før Jesus, blei fødselsdagen hans lagt til den 24. juni. Feiringa kan leggast til kvelden før, eller til ei helg i nærleiken. I Finland har til dømes midsommar vore feira ein laurdag mellom 20. juni og 26. juni sidan 1955.
Eit anna namn på midsommar er håball, som er tida mellom våronna og høyonna.
Advokatforeningen
Advokatforeningen eller Den Norske Advokatforening er ei foreining av advokatar i Noreg. Ho har kring 7000 medlemmar, der ca. 1350 er advokatfullmektigar og ca. 400 er passive medlemmar. Advokatforeininga har sekretariat i Oslo. Foreininga gir ut Norsk Retstidende, Rettens Gang og Advokatbladet. Ho driv også ei netteneste kalla Advokatenhjelperdeg.no.
Foreininga vart stifta i 1908 med namnet Den Norske Sagførerforening.
Jens Johan Hjort blei i 2016 vald til leiar i foreininga. Generalsekretær er Merete Smith.
Semantisk rolle
Semantisk rolle er i språkvitskap ei beskriving av den semantiske strukturen til ein deltakar i ei handling eller ein situasjon som blir beskriven av eit verb eller ein annan predikator. Til dømes beskriv verbet kaste ei handling med to deltakarar, einkvan som kastar og noko som blir kasta. Den første rolla, den som kastar, kan beskrivast som agens, medan det som blir kasta, kan beskrivast med rolla patiens. Semantiske roller blir definerte uavhengig av syntaktiske funksjonar som subjekt og objekt ettersom desse funksjonane kan ha fleire ulike semantiske roller.
I språk med morfologisk kasus så kan semantiske roller bli markerte med kasusendingar på substantiv medan andre språk vil heller markere semantiske roller gjennom ulike preposisjonar eller ordstilling. Norsk bruker typisk ordstilling og preposisjonar for å markere desse sematiske rollene, medan andre språk som til dømes islandsk, russisk og tysk typisk bruker kasus for å markere dei same semantiske rollene. Semantiske roller går tilbake til Jeffrey S. Grubers tematiske roller (thematic relations) og Charles J. Fillmores kasusroller. Det finst ikkje noko allment godteke sett av roller, og semantiske roller har ulik status i ulike grammatiske modellar. Semantiske roller blir òg kalla deltakarroller, tematiske roller, thetaroller eller kasusroller.
Proteksjonisme
Proteksjonisme er ein økonomisk politikk der ein ved ulike middel avgrensar handel mellom land.
Proteksjonistiske handelshindringar kan vere høge tollsatsar, kvoteavgrensingar, og forskjellige statlege reglar som favoriserer innanlands produksjon.
Proteksjonisme står i motsetning til frihandel, der det ikkje blir etablert nokon hinder for handel mellom landa.
Proteksjonisme blir ofte assosiert med økonomiske teoriar som merkantilisme, idéen om at det er gunstig å ha eit handelsoverskot med andre land; og at ein for å nå det må avgrense importen.
Dei to hovudtypane av proteksjonisme er tradisjonell proteksjonisme, der ein toll blir innkrevd på vara; eller proteksjonisme ved andre middel - moderne proteksjonisme.
3. juni
3. juni er den 154. dagen i den gregorianske kalenderen (155. under skotår). Det er 211 dagar att av året.
Den norske legeforening
Foreiningen har ei rekkje underorganisasjonar, m.a. Norsk medisinstudentforening, Praktiserende spesialisters landsforening (PSL), Leger i samfunnsmedisinsk arbeid og Almenpraktiserende legers landsforening (APLF).
Fasterna
er ei sokn i Norrtälje kommune i Stockholms län.
Rimbo sokn
er ei sokn i Norrtälje kommune i Stockholms län.
Bauntsjøen
Bauntsjøen (russisk Баунт озеро) er ein innsjø i Burjatia i Russland.
Innsjøen får vatn frå Øvre Tsipa, medan Nedre Tsipa renn vidare ut frå innsjøen. Vatnet inneheld meir enn 20 fiskeartar. Nord- og vestsida av Bauntsjøen er høg og steinete, medan resten av breidda er myrlendt.
Yukon
Yukon er eitt av tre territorium i Canada. Det ligg heilt nordvest i Canada, med grense mot Alaska. Arealet av territoriet er 482 443 km², av det over 8000 km² sjøar. Yukon er mykje kjent for gullrushet i Klondike i 1897–1898. Namnet til territoriet kjem frå elva Yukon, som på gwich’in tyder 'stor elv'.
Kartomrisset er trekantforma med sidene mot Britisk Columbia i sør, Alaska i vest og mot Nordvestterritoria i aust. Nordspissen av triangelet har ei kystlinje på under 200 kilometer i nord mot Mackenziebukta i Beauforthavet. I 2006 var folkesetnaden i territoriet på 31 229 eller 0,06 pr. km². Mange av innbyggjarane i territoriet er frå ei av dei talrike folkegruppene av amerikanske urfolk.
Marcos Llunas
Marcos Gómez Llunas, kjend som Marcos Llunas, er ein spansk songar og låtskrivar. Han representerte Spania i OTI 1995 med songen «Eres mi debilidad» og vann. To år seinare representerte han Spania i Eurovision Song Contest 1997 med songen «Sin rencor» og enda på sjetteplass med 96 poeng.
Invalid
Invalid (gjennom fransk, av latin invalidus, 'kraftlaus') er det å vera ufør eller ha svekka funksjonevne, ofte som følgje av sjukdom eller påført skade. Omgrepet invalid kan opplevast som støytande, og ein bruker i dag gjerne uføre, funksjonshemming eller nedsett funksjonsevne i staden.
Opphavleg viste omgrepet til å vera uskikka til (militær)teneste. Ein kunne til dømes vera krigsinvalid etter å ha teke del i krig.
Day Nunatak
Day Nunatak er ein nunatak som stikk opp hav isdekket på Snow Hill Island, 2,8 km nord for Dingle Nunatak. Han vart namngjeven av UK Antarctic Place-Names Committee i 1995 etter Crispin Mark Jeremy Day, som var feltassistent i British Antarctic Survey (BAS). Han var ved Rothera Station i 1986–89, 1991–92, 1993–94; og medlem av feltgruppa frå BAS på James Ross Island frå 1994–95.
Joe Hill
Hill blei fødd i Gävle i Sverige. Han utvandra til USA i 1902, der han blei ein omvandrande arbeidar. Hill slutta seg til IWW rundt 1910. Han blei IWW-aktivist, og reiste rundt for å organisere arbeidarane i fagrørsla. I dette arbeidet bruka han politiske songar han skreiv sjølv, gjerne til kjende melodiar, attåt talane han heldt. Det var han som fann på det no allment kjende uttrykket «pie in the sky», som han bruka i songen «The Preacher and the Slave».
I 1914 blei Hill tiltalt for mord. Under eit væpna ran i Salt Lake City i Utah blei to personar drepne. Hill nekta for at han hadde noko med ranet og drapa å gjere, men blei dømd. Mange både i USA og andre land meinte rettssaka og dommen var urettferdige, og hadde med Hill si verksemd som arbeidarleiar og politisk aktivist å gjere.
Hill blei avretta ved skyting den 19. november 1915. Han siste ord til vennene sine var: «Sørg ikkje, organiser!» («Don't mourn, organize!»).
Joe Hill er hugsa som ihuga fagforeiningsorganisator og for mange gode songtekster og dikt, blant dei hans eige testamente, som er på rim. Han er også hugsa på grunn av eit hyllingsdikt skrive i 1925 av Alfred Hayes med tittelen: «I dreamed I Saw Joe Hill Last Night», som med melodi av Earl Robinson blei ein song i 1936. Denne songen er blitt framført mange gonger av kjende artistar som Paul Robeson, Pete Seeger og Joan Baez. Livet og lagnaden til Joe Hill er også filmatisert, i 1971, i filmen Joe Hill med regi av Bo Widerberg.
Joe Hill er blant dei mest kjende av martyrane i den amerikanske arbeidarrørsla, truleg offer for eit politisk justismord, til liks med dei italienske innvandrarane Sacco og Vanzetti på 1920-talet.
Hovudavtalen LO-NHO
Hovudavtalen LO-NHO er ein hovudavtale mellom LO og NHO som omhandlar grunnprinsippa for forholdet mellom partane i det norske arbeidslivet, som reglar om organisasjonsrett, fredsplikt, forhandlingar og konfliktar.
Den første hovudavtalen vart inngått i mars 1935. Avtalen kom som ei følgje av omfattande arbeidslivskonfliktar i 1920-åra. Den innførte mellom anna reglar om fredsplikt i tariffperiodar, og gav samstundes ei samordning av retningsliner frå ulike tariffavtalar. Avtalen har vorte reforhandla mange gonger, vanlegvis for fire år om gongen.
Hovudavtalen regulerer ikkje forhold som løn, arbeidstid o.l., som vert fastsett gjennom tariffavtalar og lokale lønsforhandlingar.
Rö
er ei sokn i Norrtälje kommune i Stockholms län.
Firdaligaen
Firdaligaen er det offisielle namnet på avdeling 16 i norsk 3. divisjon for herrefotball. Serien fekk namnet Firdaligaen våren 2007 grunna sponsinga frå lokalavisa Firda. Ligaen har 12 lag, alle frå Sogn og Fjordane. Vinnaren av serien får spele kvalifisering om opprykk til 2. divisjon fotball for menn. Etter at serien vart omdøypt til Firdaligaen, har ingen av klubbane makta opprykk.
Mediestrid
Sponsinga frå Firda medførte ein del krangling og oppheita diskusjonar mellom ulike mediekanalar i Sogn og Fjordane. Mellom anna klaga Sogn og Fjordane Journalistlag Firdaliga-avtalen inn til PFU. Dei meinte at denne avtalen vil gje Firda mykje gratisreklame. Distriktsredaktøren i NRK Sogn og Fjordane har også vore sterkt kritisk til namnet.
Øverstraumen
Fjorden har innløp ved sundet Straumkjeften i sør. Den ytste delen av fjorden er trong, men nord for Nordgården, som ligg på vestsida, opnar han seg opp. Denne delen av fjorden vert kalla Sveet. Frå Sveet går sundet Auran austover, før fjorden svingar nordover igjen. Lengst nord på austsida ligg grenda Jamtjorda. Frå her går Straumbotnet inn til grenda med same namn.
Tsipa
Tsipa eller Nedre Tsipa (russisk Ципа eller Ни́жняя Ци́па - Nizjnjaja Tsipa) er ei elv i Burjatia i Russland og ei av sideelvane til Vitim frå venstre.
Elva er 405 km lang og har eit nedslagsfelt på.
Øvre Tsipa (russisk Верхняя Ципа - Verkhnjaja Tsipa) spring ut frå foten av Sør-Mujskogo og munnar ut i Bauntsjøen. Dei største sideelvane hennar frå høgre er Jirga, Gulonga og Tsjervjak, medan dei største frå venstre er Kedrovaja, Ilokolo og Totsja. Denne delen av elva er 179 km.
Vidare frå Bauntsjøen renn Tsipa eller Nedre Tsipa.
Dei første 220 km av elva renn ho sakte, men når jo renn gjennom fjellet Babanty vert elvefaret smalare og elva renn raskare. Her ligg mange 119 stryk. Det største stryket er eit fall på fem meter. Elva er derfor ei populær elv for elverafting.
Det finst mykje fisk i elva, som åbor, gjedde, sik, harr og aure.
Sideelvar
Frå høgre: Ugolnaja, Gorjatsjaja, Glubokij, Sarov, Kudor, Kadali, Kurungda, Bira, Olingda, Mramornaja, Razvilka, Vojmakan, Bojme, Siliktorni, Bugarikta, Amalat, Bulanki, Aktragda og Konnorin.
Frå venstre: Butsja, Uakit, Golbylok, Sivakit, Vekove, Amnunnik, Talikit, Birkatsjan, Amnunna Tsipninskaja, Tsjudelma, Tulekit, Nimnokit, Tsirik, Mramornyj, Zjelban, Kevekte, Zjalju, Tsjerjomusjyj, Khajta, Krivaja og Ima.
Tidsskrift for Den norske lægeforening
Tidsskrift for Den norske legeforening, ofte berre kalla «Tidsskriftet», er eit fagblad som vert utgjeve 24 gonger i året og sendt til alle medlemer av Den norske legeforening. Tidsskriftet er utgjeve av ein uavhengig redaksjon som er underlagt Legeforeningen. Bladet rommar ei rekkje artiklar om ny medisinsk kunnskap og debatt om lækjarars utdanning og arbeid, i tillegg til omtale av doktorgrader og medisinsk litteratur. Det vert òg bruka som lysningsblad for ledige legestillingar.
Fryaelva
Frya er ei elv i Innlandet. Ho kjem frå Furusjøen (852 moh) på grensa mellom Nord-Fron og Sel kommune, og har eit nedbørfelt på 377 km².
Tidsskrift for Den norske lægeforening
Redaktør er Charlotte Haug (2009).
Fryaelva
Frå Furusjøen renn Frya roleg mot søraust, gjennom den breie og skogkledde Frydalen. Ho får tilløp frå fleire sideelvar frå Rondane i nord, der den største er Eldå. Elva snur mot sør om lag der ho møter kommunegrensa mellom Sør-Fron og Ringebu, som følgjer elva heilt til utløpet i Lågen. Nedanfor Furusætra vert dalen trong, og elva renn gjennom eit elvegjel.
Tidsskrift for Den norske lægeforening
Opplag: 25 250 (2009).
Fryaelva
Samløpet med Gudbrandsdalslågen er prega av den store vifta til Frya, og dei akkumulerte massane er så store at elveløpet til Lågen er presset heilt over til vestsida av Gudbrandsdalen. I den nedre delen av dalen, på austsida, ligg jordbruksbygda Venabygd.
Frya vart varig verna mot kraftutbygging gjennom verneplan II for vassdrag.
Hank Azaria
Hank Albert Azaria er ein amerikansk skodespelar av gresk-sefardisk familiebakgrunn, fødd i Queens i New York. Hank Azaria er mest kjend for å ha gjeve stemme til over 160 av rollefigurane i den animerte fjernsynsserien The Simpsons — inkludert Apu Nahasapeemapetilon, Moe Szyslak, Police Chief Clancy Wiggum, Comic Book Guy, Cletus og Professor Frink.
Det puertoricanske sjølvstendepartiet
Det puertoricanske sjølvstendepartiet (spansk Partido Independentista Puertorriqueño) er eit politisk parti i Puerto Rico, formelt grunnlagt etter valet i 1946. Partiet står for sosialdemokratiske prinsipp og sjølvstende for Puerto Rico frå USA.
Historie
PIP vart danna ut frå Movimiento Soberania, ei rørsle som arbeidde for sjølvstende, og som vart grunnlagt av Gilberto Concepcion de Gracia.
Spellemannprisen 1979
Spellemannprisen 1979 vart delt ut i februar 1980 i Chateau Neuf i Oslo. Den 90-år gamle komponisten og valsekongen Reidar Thommesen fekk heidersprisen frå juryen dette året, og musikaren Pete Knutsen fekk diplom som spesialpris. Dette året vart det for fyrste og einaste gong delt ut pris i klassen «kor-plate». I tillegg var klassane «pop» og «rock» attende igjen, og som året før vart det delt ut to prisar i open klasse. Det vart ikkje delt ut nokon pris for beste barneplate. Arve Tellefsen var programleiar under utdelinga.
Nick Cave
Nick Cave er ein australsk musikar og forfattar. Cave er fødd og oppvaksen i delstaten Victoria.
Storparten av karrieren har han spelt (og spelar framleis) saman med bandet The Bad Seeds (1996), og plateugjevingane deira er nesten alltid titulerte med Nick Cave and The Bad Seeds. Cave har gjeve ut ei lang rekke plater, der Murder Ballads truleg kan reknast som ei av dei største.
Musikaren
Cave har hatt ei lang karriere, men vart verkeleg kommersielt kjend då han spelte inn duetten «Where the wild roses grow» med Kylie Minogue i 1995. Where the wild roses grow overraska både fans og musikkinteresserte, då dei musikalske stilartane Cave og Minouge nyttar skil dei sterkt frå kvarandre.
Nick Cave er kjend for å ha ein særs mørk og dyster stil. Mange av songtekstane hans handlar om død og elende. Songstilen vert definert som rock.
Forfattaren
I 1989 kom boka And the Ass saw the Angel ut første gongen. Boka har seinare vorte omsett til eit utal språk, mellom anna norsk første gongen i 1994 og seinare nytt opplag i AlfaOmega-serien på H. Aschehoug & Co i 2002. På norsk heiter boka Eselet så Herrens engel.